ખૂબ જ ગંભીર અને સંવેદનશીલ એવા આ મામલામાં સરકાર અને વનવિભાગના અધિકારીઓ બચાવની ભૂમિકામાં જોવા મળી રહ્યા છે પરંતુ ખુદ ગુજરાત હાઇકોર્ટે સિંહોના રક્ષણ, જતન અને તેમના સંવર્ધન માટેના અસરકારક પગલાં લેવા સહિતના અગાઉ મહત્વના આદેશો જારી કર્યા હોવાછતાં આજે સિંહોનો અકાળે ખાત્મો બોલી રહ્યો છે, જેને લઇ વન્ય અને પર્યાવરણ પ્રેમીઓ સહિત ગુજરાતના પ્રજાજનોમાં આઘાતની લાગણી પ્રસરી ગઇ છે.